Odense Adresse-Contoirs Efterretninger, 1841-05-01
Jndbydelse til Subscription paa isk, Nord Penning Magazin, et Billed-Blad. til almeennyttige Kundskabers Udbredelse, til opmuntrende Adspredelse for tænkende Læsere blandt alle Classer, Redigeret Erich Chr. Mourath. Til de Jdeer, som ere blevne fremkaldte ved den nyeste Tids vidkomfattende aandige Virksomhed, hørte ogsaa den: at berige slige Skrifter, som vare beregnede paa den store Masse af Læsere, med passende og oplysende Afbildninger. Oprindelig udgik denne Jdee fra de i alle Retninger virkelystne Britter; den optoges snart af de med os stammebeslægtede Germaner og fandt næsten lige saa hurtigt en venlig Modtagelse hos de for alt Skjønt og Gavnligt modtagelige Nordboere. Flere danske Billedblade og Billedskrifter vare en Følge af denne nye Jdee=Retning. - Men snart søgte man at overbyde hinanden i Afverlingernes Mangfoldighed og i de saaledes producerede artistiske Sagers Priisbillighed. Derved lod man sig efterhaanden forlede til at overskride en saadan Virksomheds tilbørlige Grændser, idet man udsendte blandt det læsende Publicum en Mængde Billedsager, som snarere vare skikkede til at fordærve, end til at forædle Smagen, endskjøndt de ved en hidtil mageløs Priisbillighed fandt en rivende Afsætning blandt de fleste Classer i Samfundet. Selv har jeg redigeret endeel Billedblade og i Sandhed tidt undret mig over, at de med eller i samme leverede saakaldte Kunstproducter kunde behage Nogen, der havde mindste Begreb om de Fordringer, man billigviis kan gjøre med Hensyn til Kunsten og dens Frembringelser. J vort lille Land, hvor den dansktalende Læseverden er af et saa indskrænket Omfang, maa der ved Udgivelsen af slige Foretagender tages ganske andre Hensyn end i England og Tydskland, hvor en vidt udbredt Sprog=Liighed sikkrer saadanne Folkeskrifter en rivende Afsætning og Forlæggerne betydelige Jndtægter. Skulle slige, hos os udkommende Skrifter kunne, i Ordets egentlige Betydning, prydes med gode og smagfulde Afbildninger til en saare billig Priis, da maae disse Kunstproducter bestaae i godt udførte Træsnit, indlemmede i selve Texten. Et saadant Foretagende er det nu, hvorpaa jeg ønsker at henlede mine Landsmænds Opmærksomhed, idet jeg hermed begynder, paa Hr. Boghandler Steens Forlag, Udgivelsen af et nyt Billed=Blad, under Titel af "Nordisk Penning Magazin. Det skal indeholde en rig Afverling af gode Træsnit, forestillende: Portraiter af berømte eller for vor Tidsalder mærkelige Personer; Prospecter af udmærkede Steder og Bygninger: deels Fremmedes Arbeider, deels originale og udgaaede fra erkjendt duelige danske Kunstnere; ligeledes: Afbildninger af fortrinlige historiske og naturhistoriske Gjenstande, og af saadanne, som ere blevne fremkaldte ved den nyere Tids Opfindsomhed. Texten vil saaledes blive deels af historisk, topographisk og ethographisk, deels af naturhistorisk og industrielt Jndhold. Men for at skaffe dette Tidsskrift en gunstig Modtagelse hos de Læsere, som ynde en livligere og lettere Aandsføde, vil der ogsaa blive leveret historiske Noveller og interessante Skildringer, hentede fra Naturens og Poesiens evigt uudtømmelige Riger. Hver Uge vil der udkomme et ottesidigt Ark i stort Format, prydet med tre til fire omhygeligt valgte Afbildninger, og som leveres Subscribenterne for 3 Rbdlr. 24 Skilling en heel Aargang, eller 6 Skilling for hvert enkelt Numer. De for Begyndelsen af dette Aar manglende Numere ville vorde leverede i Løbet af første Aargang. Subscription modtages i samtlige Boglader her i Hovedstaden, navnligen hos Forlæggeren, Hr. Boghandler Steen, og i de danske Provindser, saavel som i Norge og Sverrig.